《永福寺》
明代·释今白

鹅湖湖面水为波，摇曳东风软似罗。永福门前看若此，朝云山下又如何。

黄金胜地应难借，白首春光不易多。四十馀年成底事，好将残梦付藤萝。

作者简介：今白，字大牛。番禺人。俗姓谢，原名淩霄。诸生。明桂王永历七年（一六五三），皈天然禅师薙染登具。十年，值雷峰建置梵刹，工用不赀，白发愿行募，沿门持钵十馀载，丛林规制次第具举。一夕行乞，即次端坐而逝。事见清宣统《番禺县续志》卷二七。